2014. gada 16. septembrī Rīkojums Nr. 508

Rīgā (prot. Nr. 49 17. §)

**Par valsts nekustamās mantas Lomonosova ielā, Rīgā, pārdošanu**

1. Saskaņā ar Publiskas personas mantas atsavināšanas likuma 4. panta pirmo un otro daļu, 5. panta pirmo un piekto daļu, kā arī ievērojot Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16. panta otrās daļas nosacījumus, atļaut valsts akciju sabiedrībai "Valsts nekustamie īpašumi" pārdot izsolē šādu valsts nekustamo mantu, kas ierakstīta zemesgrāmatā uz valsts vārda Izglītības un zinātnes ministrijas personā:

1.1. nekustamo īpašumu (nekustamā īpašuma kadastra Nr. 0100 046 2031) – zemes vienību 1198 m2 platībā (zemes vienības kadastra apzīmējums 0100 046 2031) un būvi (būves kadastra apzīmējums 0100 046 2031 001) – Lomonosova ielā 1 k-6, Rīgā;

1.2. nekustamo īpašumu (nekustamā īpašuma kadastra Nr. 0100 046 2032) – zemes vienību 6170 m2 platībā (zemes vienības kadastra apzīmējums 0100 046 2032) un būvi (būves kadastra apzīmējums 0100 046 2003 003) – Lomonosova ielā 1 k-7, Rīgā;

1.3. nekustamo īpašumu (nekustamā īpašuma kadastra Nr. 0100 046 2025) – zemes vienību 1995 m2 platībā (zemes vienības kadastra apzīmējums 0100 046 2025) – Lomonosova ielā 1 k-14, Rīgā.

2. Pircējs par šā rīkojuma 1. punktā minētajiem nekustamajiem īpašumiem maksā *euro*.

3. Izglītības un zinātnes ministrijai nodot pircējam šā rīkojuma 1. punktā minētos nekustamos īpašumus 30 dienu laikā no pirkuma līguma noslēgšanas dienas, sastādot attiecīgus pieņemšanas un nodošanas aktus.

Ministru prezidente Laimdota Straujuma

Finanšu ministra vietā –

ārlietu ministrs Edgars Rinkēvičs